Нараджэньне Прасьвятой Багародзіцы — Вікіпэдыя

# Нараджэньне Прасьвятой Багародзіцы

### Зьвесткі зь Вікіпэдыі — вольнай энцыкляпэдыі.

| Гэта — накід артыкула. Вы можаце дапамагчы Вікіпэдыі, напісаўшы яго.

Нараджэ́ньне Прасьвято́й Багародзі́цы (Раство Багародзіцы, Прачы́стая другая, Бага́ч) — восеньскае хрысьціянскіе сьвята, якое адзначаецца 8 верасьня:

- у Каталіцкім касьцёле і большасьці іншых хрысьціянскіх канфэсіяў - па новым стылі
- у Праваслаўнай царкве - па старым стылі(па новым стылі - 21 верасьня).

## [рэдагаваць] Праваслаўная традыцыя

Раство Багародзіцы, беларуская школа, каля 1700.

Нараджэньне Прасьвятой Уладычыцы нашай Багародзіцы і Вечнадзевы Марыі сьвяткуецца Царквою як дзень сусьветнае радасьці. Гэтая дабратворная падзея адбылася ў невялікім галілейскім горадзе Назарэце. Бацькамі Дзевы Марыі былі праведны Іаакім з роду прарока і цара Давіда і Ганна з роду першасьвяшчэньніка Аарона. Яны былі бязьдзетныя, бо Ганна была няплодная. І гэта ў тыя часы лічылася пакараньнем за грахі, таму Іаакім і Ганна цярпелі несправядлівыя зьдзекі ад сваіх суайчыньнікаў. Аднак яны не гублялі надзеі на літасьць Божую і далі абяцаньне прысьвяціць Богу для служньня ў храме дзіця, калі яго ім пашле Гасподзь. У адно са сьвятаў старац Іаакім прынёс у Іерусалімскі храм сваё ахвярнае прынашэньне, але першасьвяшчэньнік не прыняў яго, бо Іаакім быццам быў няварты гэтага па прычыне сваёй бясплоднасьці. У вялікім смутку, прыгнечаны горам, сьвяты Іаакім пайшоў у пустэльню, дзе са сьлязьмі маліўся Богу аб дараваньні яму дзіцяці. Сьвятая Ганна, дазнаўшыся пра гэтае здарэньне, таксама шмат і шчыра малілася. Гасподзь выканаў іхнае прашэньне. Муж і жонка дасягнулі сталага ўзросту і падрыхтавалі сябе дабрадзейным жыцьцём да высокага званьня - быць бацькамі Прасьвятой Дзевы Марыі, будучай Маці Госпада нашага Ісуса Хрыста. І вось Архангел Гаўрыіл прынёс Іаакіму і Ганьне радасную вестку: малітвы іх пачутыя Богам, і ў іх народзіцца Найблаславёная дачка Марыя, празь якую будзе дараванае выратаваньне ўсяму сьвету. Нараджэньне Багародзіцы наблізіла прышэсьце на зямлю дабратворнага Царства Нябеснага, царства ісьціны і бессьмяротнага жыцьця.

Ніжэй пададзеныя сьвяточныя сьпевы ў рэдакцыі Біблейскае Камісіі БПЦ.

### [рэдагаваць] Трапар сьвята Нараджэньня Прасьвятой Багародзіцы, глас 4

Нараджэньне Тваё, Багародзіца Дзева,/ радасьць прынесла ўсяму сьвету,/ бо зь Цябе зазьзяла Сонца праўды - Хрыстос Бог наш;/ і зьняўшы пракляцьце, Ён даў благаславеньне,// і зьнішчыўшы сьмерць, дараваў нам жыцьцё вечнае.

### [рэдагаваць] Кандак сьвята Нараджэньня Прасьвятой Багародзіцы, глас 4

Іаакім і Анна ад зьнявагі за бязьдзетнасьць/ і Адам і Ева ад пагібелі сьмяротнай/ вызваліліся, Прачыстая, ў сьвятым Нараджэньні Тваім./ Яго ж сьвяткуюць і людзі Твае,/ ад віны саграшэньняў пазбавіўшыся,/ усклікаючы да Цябе:// няплодная нараджае Багародзіцу і Карміцельку жыцьця нашага.

### [рэдагаваць] Задастойнік сьвята Нараджэньня Прасьвятой Багародзіцы

Велічай, душа мая, найслаўнейшае нараджэньне Божае Маці. Чужаснае для маці дзявоцтва і не ўласьціва дзевам дзяцей нараджэньне, на Табе ж, Багародзіца, зьдзейсьнілася тое і другое. Таму мы, усе народы зямныя, несупынна Цябе велічаем.

## [рэдагаваць] Каталіцкая традыцыя

## [рэдагаваць] Народная традыцыя

Багач - старадаўняе земляробчае сьвята беларусаў, што спраўлялася пасьля заканчэньня жніва. З пашырэньнем хрысьціянства Багач быў прымеркаваны да Другой Прачыстай - сьвята нараджэньня Божай Маці (8 верасьня), якая лічылася заступніцай ураджаю. Сымбаль сьвята Багача - сявенька з жытам ці пшаніцай і ўстаўленай васковай сьвечкай (збожжа вымалочвалі зь першага зажыначнага снапа і зносілі па жменьцы з кожнага двара). З Багачом абыходзілі ўсе двары ў вёсцы, а потым ставілі ў хаце пэўнага гаспадара і пакідалі да наступнага жніва. Паводле народнага павер'я, Багач забясьпечваў дому багацьце і шчасьце.

Атрымана з «http://be-x-old.wikipedia.org../../../%D0%BD/%D0%B0/%D1%80/%D0%9D%D0%B0%D1%80%D0%B0%D0%B4%D0%B6%D1%8D%D0%BD%D1%8C%D0%BD%D0%B5_%D0%9F%D1%80%D0%B0%D1%81%D1%8C%D0%B2%D1%8F%D1%82%D0%BE%D0%B9_%D0%91%D0%B0%D0%B3%D0%B0%D1%80%D0%BE%D0%B4%D0%B7%D1%96%D1%86%D1%8B_72c3.html»

Катэгорыі: Накіды | Каталіцкія сьвяты | Праваслаўныя сьвяты

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- English
- Español
- Русский